|  |
| --- |
| **EHITUSVALDKONNA ARENGUKOMISJONI TARGA TELLIJA TÖÖRÜHM**  Kuupäev: ***06.03.2023***  Koostaja: Jüri Rass |

Töörühma tööd juhtisid:

* 1. ehitusvaldkonna arengukomisjoni aseesimees – MKM, ehituse asekantsler Ivo Jaanisoo.
  2. MKM, ehitus- ja elamuosakonna ekspert Jüri Rass.

**PÄEVAKAVA**

|  |  |  |
| --- | --- | --- |
| **Aeg** | **Teema** | **Esitaja** |
| 13.30 – 13.35 | **Sissejuhatus,** 5’ | ***Ivo Jaanisoo*** *(Majandus- ja Kommunikatsiooniministeerium)* |
| 13.35 – 14.00 | **Ehitusgiid.** Testversiooni valmimine ja tagasisidestamise kokkulepped + arutelu, 25’ | ***Liisi Pajuste*** *(Majandus- ja Kommunikatsiooniministeerium),* ***Aet Ader ja Mikk Meelak*** *(Platvorm OÜ)* |
| 14.00 – 14.30 | **Targa tellija kontseptsioon.** Testversiooni valmimine ja tagasisidestamise kokkulepped + arutelu, 30’ | ***Raivo Rand ja Indrek Peterson*** *(Eesti Ehitusettevõtjate Liit)* |
| 14.30 – 14.55 | **Koostööpõhised hanked.** Ülevaade senistest sammudest ja jätkutegevuste kokkulepped + arutelu, 25’ | ***Tiit Hion*** *(Digitaalehituse klaster)* |
| 14.55 – 15.00 | **Kokkuvõte,** 5’ |  |

**PROTOKOLL**

**KOKKUVÕTE OLULISEMATEST SÕNUMITEST**

|  |
| --- |
| 1. **Sissejuhatus.** Ivo Jaanisoo tegi sissejuhatuse ja tutvustas tänaseid teemasid. Eelmisest targa tellija koosolekust on möödunud pea aasta, vahepeal on toimunud mitmeid arenguid, mida täna tahakski tutvustada. Ivo rõhutas ka, et teemade arutelu võib olla heaks sisendiks uue valitsuse koalitsioonileppesse või tegevusprogrammi. Koalitsioonilepe on muidugi poliitikute otsustada, aga head ettepanekud on alati oodatud. |
| 1. **Ehitusgiid.** Aet Ader ja Mikk Meelak tutvustasid ehitusgiidi testversiooni. Ehitusgiidi eesmärgiks on lihtsalt, arusaadavalt ja visuaalselt seletada tavainimesele lahti ehitusseadustik, -normid, -standardid, -juhendid. Ehitusgiidi asukohaks saab olema e-ehituse platvorm. 2. Valminud on esimene prototüüp, käib veel selle testimine ja sisu toimetamine, hiljem lisanduvad täiendavad illustratsioonid. 3. Liisi Pajuste andis teada, et praegu on prototüüp kommenteerimiseks ja tagasiside saamiseks üles laetud veebikeskkonda, kuid enne kommenteerimisele saatmist vajab mõningaid parandusi. 4. Aprilli alguses saadetakse ehitusgiid tutvumiseks laiemale ringile ja siis oodatakse tagasisidet 3 nädala jooksul. Palve mitte laskuda detailidesse vaid anda põhimõtteline tagasiside ülesehitusele ja üldisele kontseptsioonile. 5. Tagasiside alusel koostame järgmise hanke giidi täiustamiseks ja uute osade lisamiseks. Plaanis on giid kasutajale valmis saada 2023. a lõpus. |
| 1. **Targa tellija kontseptsioon.** Raivo Rand ja Indrek Peterson tutvustasid kontseptsiooni tänast seisu. See on koostatud põhiliselt Merle Salmistu poolt kaasates teisi erialaliite (sh ehituskonsultatsiooni ettevõtteid). Varasemast 7-etapilisest kontseptsioonist otsustati alles jätta 5, et olla paremini seotud planeerimis-, projekteerimis- ja ehitusetappidega. Kontseptsioon on liigse rõhuasetusega hoonetele, taristuehitajad võiksid ka oma sisendit anda. 2. Kontseptsiooni asukohaks saab olema valmiv Ehitusgiid. Kindlasti tuleks kontseptsioon giidis paremini visualiseerida ja eraldi välja tuua olulisemad punktid või rusikareeglid. Lisada lingid ja viited. 3. Kontseptsioon on pandud tagasiside saamiseks laiemale ringile siia: <https://livekluster.ehr.ee/ui/ehr/v1/help/smartclient> . Tagasisidet oodatakse kuu aja jooksul. MKM saadab sellekohase teate välja. Eriti oluline on riiklike tellijate tagasiside. |
| 1. **Koostööpõhised hanked.** Tiit Hion andis ülevaate senistest sammudest koostööpõhiste ehk alliansshangete osas ja ka põhjustest, mis takistab edasi liikumist. Liikumasaamine võtab palju aega, aga midagi on lõpuks algamas. Reaalseid tegevusi on alustanud TRAM ja Tallinna Sadam. Samuti on ette valmistamisel RKAS ja KuM pärandihoidlate projektid. Analoogset hanget on planeerimas ka Tartu linn. 2. Kristel Mesilane (RAM) ütles, et riigihangete seadus ja juriidiline raamistik alliansshankeid ei takista, pigem on probleem kogemuste puudumises ja esimestes praktilistes sammudes. Alliansshange ei ole sisuliselt mingi uus hankeliik vaid pigem teistsugune lepinguvorm. Lepingute näidised on mitmel konsultandil olemas. 3. Janar Tükk (TRAM) andis teada, et esimene allianssprojekt on neil ette valmistamisel, juristid tegelevad lepinguga. Pilootprojekt eeldatava maksumusega ca 10 milj € käivitub sel aastal. Leping läheb sõlmimisel ülesse riigihangete registrisse ja sellega võivad tutvuda kõik soovijad. 4. Hea praktika esimestest pilootprojektidest talletatakse edaspidi targa tellija kontseptsiooni. |

**OSALEJAD –** Lisa 1

|  |  |
| --- | --- |
| **ESINDATAV ASUTUS** | **OSALEJA** |
| Eesti Arhitektide Liit | Katrin Koov (veeb) |
| Eesti Ehituskonsultatsiooniettevõtete Liit | Kalle Karron, Ragnar Jõesaar (veeb) |
| Eesti Ehitusmaterjalide Tootjate Liit | - |
| Eesti Ehitusettevõtjate Liit | Raivo Rand, Indrek Peterson |
| Eesti Taristuehituse Liit | - |
| Eesti Kinnisvara Korrashoiu Liit | Heikki Lind |
| Digitaalehituse klaster | Tiit Hion, Kristel Uibo (veeb) |
| Eesti Puitmajaliit | Elar Vilt, Annika Kadaja |
| Tallinna linn | Madle Lippus |
| Narva Linn | Kaie Enno (veeb) |
| Eesti Linnade ja Valdade Liit | Kalle Toomet |
| Tallinna Tehnikakõrgkool | Aivars Alt (veeb), Enn Tammaru (veeb) |
| Tallinna Tehnikaülikool | Jarek Kurnitski |
| Eesti Kunstiakadeemia | Andres Ojari (veeb) |
| Eesti Maaülikool | - |
| Majandus- ja Kommunikatsiooniministeerium | Jüri Rass, Ivo Jaanisoo, Liisi Pajuste, Taavi Jakobson (veeb) |
| Rahandusministeerium | Janno Veskimets (veeb), Kristel Mesilane (veeb), Karoli Niilus (veeb) |
| Keskkonnaministeerium | Oliver Eglit |
| Kultuuriministeerium | - |
| Riigi Kinnisvara AS | Mihkel Mäger |
| Transpordiamet | Priit Sauk (veeb), Janar Tükk (veeb) |
| Tallinna Sadam AS | Hele-Mai Metsal |
| Ehituskeskus | Kea Siidirätsep (veeb) |
| Platvorm OÜ | Aet Ader (veeb), Mikk Meelak (veeb) |